
ER EVELYN WEVER-CROES 


CONTRALORIA GENERAL (ALGEMENE 


REKENKAMER) AWO TA COMPLETO ATROBE 
“FORTIFICA E COLEGIONAN HALTO DI ESTADO 
TA UN PRIORIDAD” 


gi 


Contraloria General, ARA (Algemene Rekenkamer) awo ta 
completo atrobe. Diaranson 13 di April, dos miembro nobo, 
sefiora Xiomara Croes-Williams y sefior Christopher Lake a 
huramenta dilanti Gobernador di Aruba, Su Excelencia Alfonso 
Boekhoudt. Hunto cu miembro sefior Rick Samuels y Secretaris 
sefiora Mary-Ann Curet, awor e Colegio halto di estado, ARA 
ta completo. 


Prome Minister Evelyn Wever-Croes a enfatisa cu pa Gabinete 
Wever-Croes, fortifica e colegionan halto di estado ta un 


prioridad. Percura pa tin miembronan pa fortifica esakinan pa 
nan ta fuerte y independiente pa nan haci nan trabou. Awo lo 
sigui traha pa independisa e procesonan mas tanto posibel pa 
garantisa check and balances. Asina ta garantisa un fundeshi 
democtatico firme den nos pais. 


Den nomber di Gobierno di Aruba, Prome Minister ta gradici 
Parlamento di Aruba y ta felicita Contraloria General y ta desea 
sefiora Croes-Williams y sefior Lake hopi exito den e funcion 
aki. 

MINISTER URSELL ARENDS 


ARENDS TA PONE 

11 158, Iranst 


E 
PROME PASO PA DUNA NATURALESA E 


DERECHO CU E MERECE 


Diabierna 22 di april 2022, riba Dia Internacional di Mama Tera, 
Minister di Naturalesa sr. Ursell Arends ta anuncia iniciativanan 
pa trece Derecho di Naturalesa den Aruba su constitucion. 


Nos ta bibando den un mundo unda cu e bos di nos naturalesa 
no tur bes ta wordo considera ora ta trata decisionnan 
importante, decisionan cu tin efecto riba nos naturalesa, nos 
medio ambiente y tambe nos bida como ser humano riba e 
unico planeta cu nos tin. 


Minister Ursell Arends riba dia di Tera ta subraya cu loke bo 
duna tera, tera ta duna bek y actualmente cambio climatico ta 
tera su suplica pa un miho trato. Pa e motibo ey mes nos tin 
cu cuminsa cana e caminda pa duna naturalesa e respet cu 
e merece y e derecho pa existi y evoluciona den un manera 
corecto. Naturalesa no solamente mester wordo uza como 


fuente di recurso pero tambe respeta como parti di Mama Tera 
su ecosistema. 


Na mundo, mas cu 25 pais ta forma parti di e movemento di 
Rights Of Nature (Derecho di Naturalesa), un movemento cu 
Aruba tambe por implementa pa hunto nos recupera e balansa 
sano y sostenibel entre e ser humano y Mama Tera. 


Door di introduci Derecho di Naturalesa, cada ciudadano lo 
por fungi como un defensor di nos naturalesa. 


Minister Ursell Arends ta reconose cu nos Aruba dushi tera 
como parti di Mama Tera, e unico tera cu nos tin, merece mas. 
Aruba su naturalesa merece nan derecho. 


https://fb.watch/cylknes7WY/ 

XIOMARA MADURO 


MINISTER MADURO A TOPA CU OTRO 
MANDATARIONAN DI REINO HULANDES 
CU TA ATENDE IMF SPRING MEETINGS NA 
WASHINGTON 


IMF pa e yudansa cuAruba a bin ta ricibi den forma di asistencia 
tecnico cu ta resultando den cambionan na bienestar di Aruba. 


Durante e encuentro na e residencia di e Embahador Hulandes 
na Washington, Minister Maduro a cera conoci tambe cu e 
Directora General di Cooperacion Internacional pa Hulanda, 
sra Kitty van der Heijden, y sr Klaas Knot kende ta Presidente 
di De Nederlandsche Bank. 


Minister Maduro a ricibi un caluroso bonbini na e residencia pa 
e esposa di e Embahador Hulandes, sra Bernie, kende a invita 
Minister Maduro pa saca un bunita potret cu nan mascota Balu, 
mescos cu e otro mandatarionan den Reino ta saca cu Balu 
como un bunita recuerdo di e bishita na e residencia y e rato 
pa comparti cu otro memey di IMF Spring Meetings. 


E siman aki Minister Maduro di Finansa ta atende e IMF Spring 
Meetings na Washington y den cuadro di e reunionnan a topa 
tambe otro mandatarionan di Reino Hulandes. 


Na e recepcion ofreci pa e Embahador Hulandes, sr. Haspels, 
Minister Maduro a cera conoci cu e Minister nobo di Hulanda 
encarga cu Comercio Internacional y Desaroyo di Cooperacion 
sra. Liesje Schreinemacher y tambe cu Minister di Finansa di 
Sint Maarten, sr. Ardwell Irion. Tabata un momento ameno 
pa e mandatarionan hoben den Reino cera conoci cu otro 
y combersa un rato riba e reto pa ta un mandatario hoben 
gobernando den e 'era di media social.' Un tarea cu no ta facil y 
cu ta exigi disciplina y curashi pa carga responsabilidad grandi 
na bienestar di cada Pais den Reino. 


Minister Maduro a topa un rato tambe cu Minister di Finansa 
di Hulanda, sra Sigrid Kaag, na un encuentro informal na cas 
di e Director Ehecutivo pa Hulanda na Washington, sr Hilbers. 
E mandatario combersa un rato riba e reunionnan cu Aruba ta 
hiba e biaha aki den IMF Spring Meetings, den cual ta gradici 

Diabierna 22 April 2022 μι 


Continuacion MINISTER MADURO ΑΤΟΡΑ CU OTRO MANDATARIONAN DI REINO HULANDES.... 


= w 


27 DI APRIL 2022 
Wilhelmina Park 


8:15 Gruponan hubenil uniforma ta reuni den Wilhelmina Park 

8:30 Miembronan di Marina Real ta reuni den Wilhelmina Park 

8:15 - 8:30 Minister-, Parlamentarionan, Secretaris Ministerraad y Griffier ta reuni na 
“ambstwoning' di Gobernador 

8:45 Tur invitado ta presente den Wilhelmina Park 


8:55 Yegada di Su Excelencia Gobernador di Aruba, Sr. Alfonso Boekhoudt y su 
distinguido esposa na Wilhelmina Park 


9:00 Inicio di ceremonia protocolar 
Inspeccion di guardia di honor forma pa miembronan di Cuerpo di Marina Real 
Bandera di Reino y Aruba presenta pa Marina Real 
Himno di Reino y di Aruba presenta pa Marina Real 


9:10-9:15 Discurso di Presidente di Parlamento Sr. mr. Edgard G.A. Vrolijk 


9:15 - 9:20 Discurso di Su Excelencia Gobernador di Aruba, Sr. Alfonso Boekhoudt 


RSVP: 9:20 -9:35 Presentacion di grupo Pierewietje 
9:35 Entrega di premio “Copa Hubenil Gobernador Felipe B Tromp” 
Clausura 
BUSINESS: Sun 


9:45 Desfile di gruponan uniforma 

STICHTING MONUMENTENFONDS 
ARUBA TA RICIBI PREMIO PIETER VAN 
VOLLENHOVEN 


Diabierna 22 di april Stichting Monumentenfonds Aruba a ricibi 
e Pieter Van Vollenhovenprijs pa e proyecto di restauracion di e 
edificio di Uncle Louis Store na B van der Veen Zeppenfeldstraat 
Ta 

Un premio cu ta yena Monumentenfonds Aruba como 
propietario y Directie Natuur en Milieu como usuario sigur cu 
orguyo. 


Locual ta haci e premio aki mas special ta cu e ta e prome 
biaha cu ta otorga e premio pa un proyecto pa un di e islanan 
Caribense den Reino Hulandes. Esaki precisamente un luna 
despues cu e islanan Caribense di Reino Hulandes a topa otro 
na Boneiro pa un conferencia caminda a firma un intencion pa 
sigui traha hunto pa intercambio di conocimiento riba terreno 
di herencia cultural. 

E premio aki sigur lo yuda stimula organisacionnan riba e 
otro islanan pero tambe personanan priva na Aruba of cualkier 
parti di Reino pa tuma e iniciativa pa restaura un monumento 
y asina contribui na preservacion di nos herencia cultural pa 
futuro generacionnan. 


PIETER VAN VOLLENHOVENPRIJS 

E Pieter van Vollenhovenprijs ta un permio cu ta keda entrega 
tur aña na un particulier of organisacion cu a tuma e reto pa 
preserva un monumento den Reino door di dun’e un funcion 
nobo. E premio a keda ofreci na 2013 na prof. mr. Pieter van 
Vollehoven na su despedida despues di tabata pa 27 afia largo 
presidente di Nationaal Restauratiefonds. Den su afianan 
como presidente sefior Van Vollenhoven a para fuerte pa 
esnan cu tuma e iniciativa propio pa preserva un monumento. 
Pa mantene e pensamiento aki bibo a institui e premio pa asina 
stimula un y tur cu kier tuma e iniciativa pa restaura y duna un 
funcion nobo na un monumento. 

E premio a keda entrega e afia aki for di manan di sr. Van 
Vollenhoven mes y directora di Stichting Monumentenfonds 
Aruba, Anne Witsenburg, a ricibi esaki. Ela dedica e premio 
pa un y tur cu ta traha cu curpa y alma pa e preservacion di 
nos herencia cultural riba e islanan. Mientras cu na Aruba e 
team di Monumentenfonds y Directie Natuur en Milieu a sigui 
e entrega di e premio den presencia di Gobernador sr. Alfonso 
Boekhoudt, Minister Arends y partnersnan di e proyecto. 


E GANADORNAN 
Na total e afia aki tin cuater ganador: 


E Volmolen na Amersfoort di afia 1645 construi pa e industria 
di textiel a keda restaura y a habri su portanan manera un 
Katoendrukkerij. 


Fort Hoofddorp construi na afia 1904 cu a forma parti di e lifia 
di defensa di Amsterdam awor ta un monumento accesibel pa 
publico comberti den un parke di ciudad cu espacio pa horeca 
y diferente actividadnan cultural y educativo. 


Fifth/ NRE Eindhoven, un fabrica di gas di aña 1901 awor ta 
un club di jazz y restaurant combina cu un koffiebranderij. A 
conserva e interior y exterior mas tanto posibel den su forma 
original y asina a conserva un herencia industrial y alabes crea 
mas espacio pa actividadnan cultural. 

Uncle Louis Store, e monumento di Uncle Louis Store ta un 
edificio construi den afianan cincuenta, disefia pa arkitecto 
Jan Nagel y construi den un estilo di ‘Nieuw Bouwen' tabata 
pa hopi afia edificio di Uncle Louis Store cu tabata un tienda 
di bende tela y accesorionan di moda. Na principio di afianan 
nobenta gobierno a cumpra e edificio y esaki a bira oficina di 
Aduana. 


Despues cu pa basta afia e edificio a keda bashi, Stichting 
Monumentenfonds Aruba a cumpra e edificio cual ta un 
monumento proteha y asina a restaura esaki completamente 
den su forma original. Locual ta haci esaki un proyecto special 
ta cu e ta e prome monumento cual ta inclui panelnan solar, 
un sistema di reciclahe di awa y un green wall haciendo esaki 
un di e monumentonan mas sostenibel na Aruba. Actualmente 
e edificio ta e oficina di Directie Natuur en Milieu cual ta haci 
e edificio accesibel tambe pa publico un biaha mas. Cu e 
proyecto aki nos por garantisa cu futuro generacionnan tambe 
lo conoce Uncle Louis Store y su historia. 


PIETER VAN 
VOLLENHOVEN 


PRIJS | 


smming van Uncle Louis Store in San Nicolas - Aruba 


Voor de 
Datum : 22 22 

MINISTER ROCCO TJON 
Husticia y Asuntonan Social 


Recientemente Minister di Husticia y Asuntonan 
Social Sr. Rocco Tjon, a reuni cu Procureur & RE 
General di Hoge Raad esta Sr. Bleichrodt. Ta 
trata di reunionnan strucutural cu ta tuma luga 
pa asina mantene un bon comunicacion cu reino. 
Durante e reunion aki Procureur General Sr. 
Bleichrodt a inidica di ta satisfecho cu e manera 
cu HOF ta atende cu casonan actualmente, 
mirando cu ta e casonan di HOF cu hende ta 
apela, ta esnan cu ta bay casacion. Pues un 
reunion positivo y ta satisfecho cu e calidad di 
rechtspraak den reino. 


Hoge Raad ta e tribunal supremo di Hulanda 
kendetatrata casonan civico, penal y diimpuesto. 
Esaki ta conta pa paisnan di Reino Hulandes 
den Caribe tambe esta; Aruba, Curagao, Sint 
Maarten, Bonaire, Saba y Sint Eustatius. E 
tribunal supremo no ta un tercer instancia, pero 
mas bien un tribunal di casacion. Esaki ta nifica 
cu e tribunal supremo ta evalua si un tribunal 
inferior (rechtbank/gerechtshof) a aplica e ley na 
un manera corecto y si e procedemento a wordo 
ehecuta corectamente. 


E procedura di casacion ta conta cu algun punto 
clave, den e caso aki, e tribunal supremo no ta 
establece hechonan, pero ta basa su mes riba | 
hechonan y circunstancianan estableci caba pa e y EAS h 


Z 


e tribunal inferior (rechtbank of gerechtshof). Por ultimo, e tribunal supremo ta encarga cu tres tarea specifico; 
Durante e proceso di casacion, e tribunal supremo ta evalua contribui na e desaroyo husticial, brinda “rechtsbescherming” 
si e tribunal inferior a interpreta y aplica e ley corectamente. individual, y garantisa “rechtseenheid”. Pa e motibonan 
Hoge Raad ta evalua tambe si e tribunal inferior a trata e caso aki, e ta importante pa mantene un bon comunicacion cu e 
sin comete eror di e procedemento y si e “uitspraak” a wordo tribunal supremo, pa asina garantisa cu nos tribunal inferior ta 
motiva na un manera comprendibel. ehecutando e trabou debidamente, ora ta trata casonan penal. 

Departamento di Salud Publico: 


UPDATE 22 DI APRIL 2022 


Segun resumen semanal di awe diabierna, 22 di April, 213 semanal di 35 caso positivo pa dia y un averahe di ‘Positivity 

persona a recupera den e siman aki y un total di 244 caso rate’ semanal di 41% pa dia. 

nobo di COVID-19 a keda registra. Actualmente na Aruba tin 3 persona interna cu of debi na 
COVID-19 di cual den ICU tin 0 persona y riba piso general 

E cantidad di casonan activo di COVID-19 pa awe ta 126 y tin 3. 

cantidad di fayecidonan relaciona cu COVID-19 ta 212. Na Colombia tin actualmente 2 persona den ICU y 1 riba piso 

Datos ta ilustra casonan nobo di COVID-19 cu un averahe general. 


RESIDENTE NO-RESIDENTE 


Casonan Nobo 129 145 
90 36 
Recupera 29395 4856 
Positivo 29692 4897 
207 5 


Hospitalisa 
AUA 


| VACUNA 
4 


Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Sifia bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza Pa e herment- 
nan cu nos tin pa caba cu e virus aki na nos isla! 


Ami si” 


Mantene 1.5M Uza tapa boca 
minimo di distancia frecuentemente TED paden di tur lugar. 

Dia di Mama Tera 2022: 
BAN INVERTI DEN NOS PLANETA 


Directie Natuur en Milieu (DNM) ta trece un biaha mas dilanti, 
e historia di dia di Mama Tera (Earth Day), como tambe e tema 
pa e aña aki pa crea mas conscientisacion rond di e tema. 
E plataforma earthday.org a organisa eventonan 2 aña pasa 
den forma digital. E aña aki lo no ta uno mucho diferente. E 
biaha aki lo tin un combinacion di algun sesionnan online y via 
livestreaming den cada pais. DNM tambe lo tin un evento den 
forma di colaboracion conhuntamente cu Monumentenfonds, 
unda cu e edificio Uncle Louis Store ta ricibi un premio como 
monumento, como tambe pa su calidadnan sostenibel. E tema 
“Ban inverti den nos planeta” riba fecha aki 22 di April Earth 
Day ta pa activa comunidad pa haci actividadnan boluntario 
manera un clean-up of plantamento di mata pa e bienestar di 
nos medio ambiente y Mama Tera. 


Riba e plataforma Earthday.org por wak e live webinarnan 
y serienan realisa cu ta enfoca riba empoderamento di 
hobennan. Tambe riba e plataforma aki por wak riba e mapa 
kico cada pais y nan organisacionnan ta haciendo riba e dia 
aki. Na Aruba, nos por aprecia cu algun organisacion a registra 
nan evento di cual DNM ta uno cu ta enfoca riba e tema di: 
pakico ta importante pa incorpora esfuersonan sostenibel ora 
di renoba edificionan monumental. Riba e dia aki e edicifio 
den cua DNM ta ubica actualmente ta ricibi e premio Pieter 
van Vollenhoven 2022. E edifico 
renoba ta uno cu cualidadnan cu ta IM 
sostenibel. Ehempelnan di esaki ta Y 
e awa procedente di e airco cu ta [NI 
bay pa un tanki dedica cu su turno 
ta uze pa flush e toiletnan den e 
establecimento. 


Ἂς 


Drain di toiletnan si ta bay via 
sistema di riolering pa RWZI na San 
Nicolas. E edificio tin solar panelnan 
instala riba e dak. E sistema di luz 
y airco ta programa pa solamente | 
ta activo solamente durante ora 
di trabou y tin movecion. E porta y 
bentananan tin un otro tipo di blokeo 
pa solo pa calor no drenta paden. 
DNM conhuntamente cu Plastic 
Beach Party (PBP) a logra cu PBP 
a pone panelnan di plastic recicla pa 
proteha contra solo y tambe yuda 
e sistema di airco. Asina nos ta 
contribui tambe na e sistema di bida | 
circular pa e material plastic. Parti È 


κ 

dnmaruba.org 


paden na DNM ta colecta tur plastic y ta uza e servicionan di 
PBP pa entrega esakinan pa wordo recicla. DNM ta contento 
cu e premio cu e edificio a logra obtene y tambe cu ta riba e 
dia di Mama Tera 2022 ta e dia cu ta ricibi esaki pa asina pone 
enfoke riba un edificio monumental cu cualidadnan sostenibel 
cu ta aporta na nos medio ambiente. Tur edificio tin nan historia 
y Uncle Louis Store tambe tin di dje mescos cu e dia Mama 
Tera tambe conoce su origen. 


Historia di dia di Mama Tera: E idea di dia di Mama Tera 
tawata iniciativa di senador di Merca pa Wisconsin, Sr. Gaylord 
Nelson, cu na 1970 despues di tawata testigo di un oil spil 
grandi na California como tambe inspira pa e movemento 
anti-guera, a realisa cu su persona hunto cu conscientisacion 
publico di efectonan di polucion di aire, awa y tera lo por yuda 
pone e tema di proteccion di medio ambiente riba e agenda 
politico. E prome Earth Day a yuda na introduccion di United 
States Environmental Protection Agency (US EPA) y a logra di 
tin leynan pa aire y awa limpi, como tambe bestianan protegi. 
E organisacion Earthday.org ta e organisacion mundial mas 
grandi pa loke ta trata movemento pa nos medio ambiente. E 
mision di e organisacion aki ta pa diversifica, educa y activa 
hendenan rond mundo pa vocifera mas pa medio ambiente. 


Μ᾽ 


INVEST... 
IN OUR 
PLANET 


ISLA »O 

Continuacion DIA DI MAMA TERA 2022.... 


E tema pa e afia aki ta pa inverti den nos planeta. Esaki 
kiermen pa tuma accion, inverti bo tempo y participa den bo 
comunidad. Un di e accionnan mas simpel ta pa haci un clean- 
up den bo bario, beach of cura di cas. E iniciativa di Earthday. 
org ta inclui e Great Global Clean-up, na unda gruponan por 
registra nan evento di haci un area limpi. Esaki ta un actividad 
di y pa comunidad cu ta beneficia e medio ambiente. E 
impacto positivo aki no lo beneficia solamente bo bario of pais 
pero full planeta Tera. Door di participa den actividadnan aki 
hende ta bira mas consciente di nan mes habito y relacion cu 
desperdicio. 


Nan meta ta pa un observacion civico mas grandi na mundo cu 
participacion di mas cu 1 biyon di hende den 192 pais tur afia. 
E otro accion ta the Canopy Project cu ta encera plantamento 
di mata rond mundo. Desde 2010 Earthday.org a logra activa 
hende y a logra planta 10 miyon di mata rond mundo. Cu e 
initiativa aki kier logra reforesta e areanan cu tin necesidad 


di rehabilitacion y otro na unda e comunidadnan cu ta na 
riesgo pa motibo di cambio di clima. Na Aruba tambe nos tin 
organisacion manera Ban Lanta y Planta cu tin necesidad di 
boluntarionan, fondonan y ta en busca di posibel areanan pa 
planta matanan na unda esakinan por keda protegi y ta haya 
awa. 


DNM ta desea wak e comunidad di Aruba mas activo riba dia 
di Mama Tera teniendo nos Aruba limpi door di sa kico ta cada 
un di nos impacto door di e desperdicio cu nos ta genera. 
Planta un mata nativo den bo cura, cuid'e y dun'e awa pa asina 
mafian e generacion nobo por disfruta di esaki, asina ta lag'e 
como un herencia pa esnan cu ta bini. Tuma accion e Earthday 
aki, inverti den nos planeta y comparti cu nos riba plataforma 
social di @Dnmaruba cu un potret usando #InvestInOurplanet 
FWhatWillYouDo #EarthDay #EarthDayEveryDay 
#ClimateChange #Environment #Sustainability #TakeAction 
#Nature #Aruba 


22 APRIL 


2022 


SALBA BIDA. 
FELIZ DIA DI PLANETA 


| Gabinete Wever-Croes || 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Tele Fin di Siman! 


